ଭୁବନେଶ୍ୱର, ଅଗଷ୍ଟ ୩(ଲୋକାଲ ୱାୟାର): ଖୋଲିଲା ଐତିହ୍ୟ ସ୍ଥଳୀ ହେଲେ ସବୁଠି ପର୍ଯ୍ୟଟନ ଶୂନ୍ୟ । କେଉଁଠି କାହାରି ଦେଖା ନାହିଁ ।
ଏଏସଆଇ ଜୁଲାଇ ୬ରୁ ସଂଗ୍ରହାଳୟ, ଐତିହ୍ୟ ତଥା ପର୍ଯ୍ୟଟନସ୍ଥଳୀ ଆଦିକୁ ସର୍ବସାଧାରଣଙ୍କ ପାଇଁ ଖୋଲିବାକୁ ମଞ୍ଜୁରି ଦେଇଥିଲା । କିନ୍ତୁ ଏଥିପାଇଁ ଅନେକ ନିୟମ ଓ ସର୍ତ୍ତାବଳୀ ମଧ୍ୟ ଲାଗୁ ହୋଇଥିଲା ।
କେନ୍ଦ୍ର ସ୍ୱରାଷ୍ଟ୍ର ମନ୍ତ୍ରଣାଳୟ, କେନ୍ଦ୍ର ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରଣାଳୟ, କେନ୍ଦ୍ର ସଂସ୍କୃତି ମନ୍ତ୍ରଣାଳୟ ତରଫରୁ ଜାରି ହୋଇଥିବା ନିଦେ୍ର୍ଦଶନାମା ପାଳନ କରି ଦର୍ଶନୀୟ ସ୍ଥାନ ଖୋଲିବାକୁ କୁହାଯାଇଥିଲା ।
ତେବେ କଣ୍ଟେନମେଣ୍ଟ ଜୋନ୍ ଅଞ୍ଚଳରେ ଥିବା ଦର୍ଶନୀୟ ସ୍ଥାନଗୁଡ଼ିକ ଖୋଲା ଯାଇପାରିବ ନାହିଁ ବୋଲି ନିଦେ୍ର୍ଦଶରେ ସ୍ପଷ୍ଟ କରାଯାଇଥିଲା ।
କଣ୍ଟେନମେଣ୍ଟ ଜୋନ୍ ବାହାରେ ଥିବା ଅନ୍ୟ ପର୍ଯ୍ୟଟନସ୍ଥଳୀଗୁଡ଼ିକ ନିର୍ଦ୍ଦିଷ୍ଟ ନିୟମାବଳୀ ଅବଲମ୍ବନ କରାଯାଇ ଖୋଲାଯାଇ ପାରିବ ବୋଲି କୁହାଯାଇଥିଲା ।
ହେଲେ କିଛିଦିନ ହେବ କରୋନା ପଜିଟିଭ୍ ସଂଖ୍ୟା ହୁ ହୁ ହୋଇ ବଢ଼ୁଥିବାରୁ ଖୋର୍ଦ୍ଧା ଜିଲ୍ଲା ପ୍ରଶାସନ ପ୍ରମୁଖ ପର୍ଯ୍ୟଟନସ୍ଥଳୀ ନ ଖୋଲିବାକୁ ବାରଣ କରିଥିଲେ ଏବଂ କଟକଣା ଜାରି କରିଥିଲେ ।
ଖଣ୍ଡଗିରି, ଉଦୟଗିରି ସମେତ ଖୋର୍ଦ୍ଧା ଜିଲ୍ଲାର ୯ଟି ଐତିହ୍ୟ କିର୍ତ୍ତୀରାଜିକୁ ଜିଲ୍ଲା ପ୍ରଶାସନ ଜୁଲାଇ ୬ରୁ ୩୧ ଯାଏଁ ବନ୍ଦ ରଖିଥିଲେ ।
